_:n02248ad797a04ff4a6233a6b48be181exb0
<http://schema.org/articleBody>
"בזק מסכמת את 2020 עם רווח נקי של 796 מיליון שקל – כך עולה מהדו&quot;חות שפרסמה הבוקר (ה&#39;) קבוצת התקשורת. זאת למרות שהרווח הושפע ממחיקת ערך של 529 מיליון בחברה הבת בזק בינלאומי, שבוצעה ברבעון השלישי של 2020. מנגד, הרווח הושפע לטובה ממכירת אתר וואלה לידי אלי עזור תמורת 65 מיליון שקל. \r\n \r\nשורת הרווח של בזק ב-2020 - שיפור לעומת 2019 אז סיימה החברה בהפסד נקי של 1.09 מיליארד שקל, לאור מחיקות בחברות הבנות yes ופלאפון. \r\n \r\n \r\n \r\nבזק מעדכנת כי דירקטוריון החברה קיבל החלטה לבחון מיזוג בין פעילותה של yes לפעילותה של בזק בינלאומי, ולהותיר את פלאפון עצמאית. \r\n \r\nהכנסות הקבוצה הסתכמו ב-8.72 מיליארד שקל, קיטון של כ-2.3% לעומת 2019. הרווח התפעולי עלה ב-71% לעומת תקופה מקבילה ועמד על 1.46 מיליארד שקל. ה-EBITDA הסתכם ב-3.29 מיליארד שקל, גידול של 19% לעומת שנה מקבילה.\r\n \r\nתזרים המזומנים מפעילות שוטפת עלה ב-10% לעומת השנה המקבילה והסתכם בכ-3.2 מיליארד שקל. ההשקעות הסתכמו ב-1.5 מיליארד שקל, ירידה של כ-3.4% לעומת 2019. התזרים החופשי הסתכם ב-1.48 מיליארד שקל, עלייה של 8% לעומת התקופה המקבילה.\r\n \r\nהקבוצה מסיימת את השנה עם גירעון בהון של 150 מיליון שקל, לעומת גירעון בהון של 932 מיליון שקל בשנה המקבילה. החוב הפיננסי נטו של הקבוצה נכון לסוף 2020 הסתכם בכ-6.84 מיליארד שקל, בהשוואה לכ-7.96 מיליארד שקל בסוף 2019 וכ-7.26 מיליארד שקל ברבעון הקודם.\r\n \r\nאת הרבעון הרביעי סיימה החברה ברווח נקי של 174 מיליון שקל, לעומת הפסד של 87 מיליון שקל ברבעון המקביל. ההכנסות הסתכמו ב-2.2 מיליארד שקל, בדומה לרבעון הרביעי של 2019. הרווח התפעולי הסתכם ב-296 מיליון שקל, בהשוואה ל-8 מיליון שקל ברבעון הרביעי אשתקד. ה-EBITDA הסתכם ב-759 מיליון שקל, עלייה של 53% לעומת רבעון מקביל אשתקד.\r\n \r\nבתחזית לשנת 2021, צופה בזק רווח נקי מתואם של מיליארד שקל, EBITDA מתואם של 3.5 מיליארד שקל, והשקעות של 1.7 מיליארד שקל. יו&quot;ר דירקטוריון בזק הוא גיל שרון, שנכנס לתפקידו ב-27 באוגוסט, לאחר ששימש כמנכ&quot;ל גולן טלקום והוביל את מכירתה לסלקום. שרון החליף את שלמה רודב שהתפטר בסוף הרבעון השני. \r\n \r\n \r\n \r\nהכנסות בזק קווי עלו לראשונה זה 5 שנים\r\n \r\nהמגזר הקווי של בזק – טלפוניה ואינטרנט – בניהולו של דודו מזרחי, מציג ב-2020 רווח נקי של 1.04 מיליארד שקל, ירידה של כ-12.8% לעומת שנה מקבילה. \r\n \r\nמגזר זה ממשיך להוות את ההכנסה העיקרית של בזק, כאשר הכנסותיו עלו (לראשונה מזה 5 שנים) ב-2% לעומת שנה מקבילה ועמדו על 4.16 מיליארד שקל. ההכנסות מטלפוניה ממשיכות להישחק והסתכמו במיליארד שקל, ירידה של 3% לעומת התקופה המקבילה. בהתאם למגמה העולמית, החברה איבדה 79 אלף מנויי טלפוניה ב-2020, 14 אלף מתוכם ברבעון הרביעי, כך שמספרם עמד בסופו על 1.639 מיליון. \r\n \r\nברבעון הקודם איבדה החברה 22 אלף מנויים וברבעון לפניו 18 אלף מנויים. ההכנסה החודשית הממוצעת למנוי (ARPU) עמדה ברבעון הרביעי על 50 שקל, לעומת 48 שקל ברבעון המקביל.\r\n \r\nההכנסות מאינטרנט עלו ב-2.8% לעומת 2019 והסתכמו ב-1.62 מיליארד שקל. החברה גייסה 16 אלף מנויי אינטרנט קמעונאיים ב-2020 (גידול ראשון מאז 2014) אך איבדה 35 אלף מנויים במסגרת השוק הסיטונאי, כך שאיבדה נטו 19 אלף מנויים, 9 אלף מתוכם ברבעון הרביעי. \r\n \r\nמצבת המנויים עמדה בסוף 2020 על 1.56 מיליון, 557 אלף מנויים מתוכם בסיטונות. רבעון קודם איבדה החברה 6 אלף מנויים נטו ורבעון לפניו גייסה 5 אלף מנויים. ה-ARPU הקמעונאי עמד ברבעון הרביעי על 102 שקל, לעומת 98 שקל ברבעון מקביל. לאחרונה השיקה בזק את שירות הסיבים האופטיים שלה. \r\n \r\nהרווח התפעולי של המגזר ירד ב-20.4% לעומת השנה המקבילה ועמד על 1.71 מיליארד שקל. ה-EBITDA עמד על 2.58 מיליארד שקל, ירידה של 14% לעומת 2019. ההשקעות הסתכמו ב-910 מיליון שקל, עלייה של 14% לעומת שנה מקבילה. בהתאם, ירד ב-2.2% התזרים החופשי לעומת התקופה המקבילה והסתכם ב-1.23 מיליארד שקל.\r\n \r\nמדדי הרווחיות הושפעו בעיקר מהשינויים בסעיף הוצאות תפעוליות אחרות נטו, שהסתכמו בכ-68 מיליון שקל ב-2020, בהשוואה להכנסה של כ-406 מיליון שקל ב-2019. השינוי נבע בעיקר מקיטון ברווחי הון ממכירת נדל&quot;ן בשל רווח הון ממכירת מתחם &quot;סקיה&quot; שהוכר בשנה המקבילה בסך כ-403 מיליון שקל. כמו-כן, בשנת 2020 נרשמו הוצאות מענק חד פעמי לעובדים בסך כ-40 מיליון שקל. \r\n \r\nמנגד, חל קיטון בהוצאות לפרישה מוקדמת של עובדים וכן נרשם רווח הון בסך כ-22 מיליון שקל ממכירת חברת וואלה. בנטרול הסעיף, ה-EBITDA הסתכם ב-2.65 מיליארד שקל, עלייה של 2%. הרווח הנקי הסתכם ב-1.09 מיליארד שקל, עלייה של 24%.\r\n \r\n \r\n \r\nyes גייסה 2,600 מנויים, ה-ARPU נשחק ל-186 שקל\r\n \r\nאיחוד תוצאותיהן של &quot;אלפא&quot;, שלוש החברות הבנות בבזק – yes, פלאפון ובזק בינלאומי – בניהולו של רן גוראון, מציג הכנסות של 4.744 מיליארד שקל, ירידה של 6% לעומת 2019. ההפסד הנקי המתואם של אלפא עמד על 44 מיליון שקל, לעומת הפסד של 50 מיליון שקל ב-2019. \r\n \r\nyes מסיימת את 2020 עם רווח נקי של 24 מיליון שקל, לעומת הפסד של 69 מיליון ב-2019. הכנסות החברה הסתכמו ב-1.287 מיליארד שקל, ירידה של 4.3% לעומת השנה המקבילה. הרווח התפעולי עמד על 39 מיליון שקל, לעומת הפסד של 55 מיליון שקל ב-2019. ה-EBITDA עמד על 242 מיליון שקל, עלייה של 47% לעומת 2019. ההשקעות הסתכמו ב-142 מיליון שקל, ירידה של 40% לעומת התקופה המקבילה. החברה מציגה תזרים מזומנים חופשי שלילי של 4 מיליון שקל, לעומת תזרים שלילי של 125 מיליון שקל ב-2019. \r\n \r\nחברת הלוויין מציגה גיוס שנתי של 2,600 מנויים בלבד, 1,230 מתוכם ברבעון הרביעי, למרות ההשקעה בשירותי הטלוויזיה מבוססי האינטרנט של החברה, STINGTV ו-yes פלוס, שהיו אמורים לכפר על נטישת המנויים בלוויין. מצבת המנויים עמדה בסוף השנה על 557 אלף, כ-25% מתוכם בשירותים האינטרנטיים. רבעון קודם איבדה החברה 1,300 לקוחות ורבעון לפניו גייסה 1,200. שיעור נטישת המנויים השנתי עמד על 21% בדומה לשנה המקבילה. ה-ARPU ממשיך להישחק ועמד ברבעון הרביעי על 186 שקל, לעומת 198 שקל ברבעון המקביל אשתקד ו-197 שקל ברבעון הקודם.\r\n \r\n \r\n \r\nפלאפון צירפה 115 אלף מנויים, ה-ARPU נשחק ל-55 שקל\r\n \r\nחברת הסלולר מסיימת את השנה בהפסד נקי של 25 מיליון שקל, לעומת הפסד של 47 מיליון שקל בשנה המקבילה. בניטרול הוצאות חד פעמיות לתהליכי התייעלות וסינרגיה, ההפסד הנקי עמד על 13 מיליון שקל. ההכנסות ירדו ב-7.5% לעומת התקופה המקבילה ועמדו על 2.186 מיליארד שקל. הירידה מיוחסת לקיטון של 7% בהכנסות משירותים שהסתכמו ב-1.59 מיליארד שקל, ובעיקר לאור הפגיעה בשירותי נדידה (חבילות חו&quot;ל) ותיירות פנים עקב משבר הקורונה. עוד מיוחסת הירידה לקיטון של 9% בהכנסות מציוד קצה (כמכשירים סלולריים) לכדי 595 מיליון שקל, לאור סגירת מרכזי הסחר והקניונים עקב משבר הקורונה. \r\n \r\nהחברה מציגה הפסד תפעולי של 84 מיליון שקל, לעומת הפסד תפעולי של 99 מיליון שקל בתקופה המקבילה. ה-EBITDA עמד על 515 מיליון שקל, קיטון של 3.6% לעומת 2019. ההשקעות הסתכמו ב-319 מיליון שקל, עלייה של 9% בהשוואה לשנה מקבילה. תזרים המזומנים החופשי עמד על 149 מיליון שקל, עלייה של 4.2% לעומת השנה המקבילה אשתקד. \r\n \r\nמספר מנויי הסלולר מציג עלייה שנתית של 115 אלף מנויים, 46 אלף מתוכם ברבעון הרביעי, ועמד בסוף 2020 על 2.442 מיליון, המציב את החברה עם נתח השוק השלישי בגודלו עם כ-21% מכלל לקוחות הסלולר. רבעון קודם גייסה החברה 30 אלף מנויים ורבעון לפניו 9 אלף. שיעור נטישת המנויים השנתי עמד על 26.9% לעומת 30.8% ב-2019. ה-ARPU ברבעון הרביעי עמד על 55 שקל, לעומת 60 שקל ברבעון מקביל ו-56 שקל ברבעון קודם, בהשפעת הקפאת פעילות הרומינג. במהלך השנה השיקה פלאפון חבילות דור 5 חדשות. \r\n \r\n \r\n \r\nלאור ירידות ערך: בזק בינלאומי מסיימת בהפסד של 275 מיליון שקל\r\n \r\nהחברה, המשמשת כספקית אינטרנט ושיחות בינלאומיות, מציגה ב-2020 הפסד נקי של 275 מיליון שקל, לעומת הפסד של 157 מיליון שקל ב-2019. ההפסד הושפע מירידות ערך של 528 מיליון שקל ב-2019 ו-2020, שנבעו בין היתר מאי סדרים שהתגלו ביתרות הנכסים של החברה וממחיקה של מנויים כפולים. בנטרול המחיקה, סיימה החברה ברווח נקי של 32 מיליון שקל.\r\n \r\nהכנסות החברה קטנו ב-5% לעומת 2019 והסתכמו ב-1.27 מיליארד שקל. ההפסד התפעולי הסתכם ב-241 מיליון שקל, לעומת הפסד של 196 מיליון שקל בשנה המקבילה. החברה מציגה EBITDA שלילי של 92 מיליון שקל, לעומת EBITDA שלילי של 6 מיליון שקל בשנה המקבילה. \r\n \r\nההשקעות הסתכמו ב-116 מיליון שקל, ירידה של 9.4% בהשוואה ל-2019. התזרים החופשי הסתכם ב-84 מיליון שקל, קיטון של 11.6% לעומת התקופה המקבילה. שיעור נטישת מנויי האינטרנט השנתי עמד על 30.2% לעומת 26.2% ב-2019."
<https://www.calcalist.co.il/articles/0,7340,L-3901343,00.html>